# Out of Time (àlbum)

Out of Time és el setè àlbum d'estudi de la banda estatunidenca R.E.M.. Es va publicar el 12 de desembre de 1991 per Warner Bros. Records amb la coproducció de Scott Litt. Aquest treball va representar el punt d'inflexió de la banda a nivell comercial, van passar de ser una banda de culte a una banda popular internacionalment. L'àlbum va encapçalar diverses llistes d'arreu del món, va superar els divuit milions de còpies venudes globalment, i fou guardonat amb diversos premis.

## Producció

L'àlbum combina elements de música pop, folk i música clàssica, continuant amb l'estil presentant en el seu treball previ, Green, però en aquesta ocasió hi van afegir elements de country.
La publicació del primer senzill, «Losing My Religion», va representar l'èxit més important de la banda i va conduir l'àlbum al capdamunt de moltes llistes internacionals, incloses les llistes estatunidenca i britànica. Va superar els divuit milions de còpies venudes arreu del món i fou certificat amb quatre discs de platí als Estats Units. Diversos mitjans el van incloure en les respectives llistes de millors discs de tots els temps.
La banda no va realitzar cap gira per promocionar l'àlbum, ja que van preferir aparèixer ocasionalment en programes de televisió i festivals de música.
Per commemorar el 25è aniversari de la seva publicació, Concord Records va realitzar un rellançament el 18 de novembre de 2016.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe.

## Posició en llistes

| Llista (1991) | Posició | Certificacions |
| Alemanya | 2 | 5x Or |
| Austràlia | 4 | 2x Platí |
| Canadà | 1 | 7x Platí |
| Estats Units | 1 | 4x Platí |
| França | 1 | 2x Platí |
| Itàlia | 1 | |
| Japó | 71 | |
| Regne Unit | 1 | 5x Platí |

## Crèdits

| R.E.M. Bill Berry – bateria, percussió, veus addicionals, baix, piano, conga Peter Buck – guitarra elèctrica, guitarra acústica, mandolina Mike Mills – baix, orgue, piano, clavicèmbal, percussió, veus addicionals, teclats Michael Stipe – cantant, melòdica, veus addicionals Músic addicionals David Arenz, Ellie Arenz, David Braitberg, Dave Kempers – violí Mark Bingham – arranjaments de corda Andrew Cox, Elizabeth Murphy – violoncel Reid Harris, Paul Murphy – viola Peter Holsapple – baix, guitarra elèctrica Ralph Jones – baix Kidd Jordan – saxòfon, clarinet John Keane – pedal steel guitar KRS-One – rapejar Scott Litt – bucle Kate Pierson – veus addicionals, duet Jay Weigel – enllaç orquestra Cecil Welch – fliscorn | Producció R.E.M. – producció Dave Friedlander, Tom Garneau, John Keane, Ted Malia, Mike Reiter – enginyeria Ben Katchor, Ed Rogers – il·lustracions Scott Litt – producció, enginyeria Stephen Marcussen – masterització Frank Ockenfels, Karina Santo, Doug Starn, Mike Starn – fotografia Tom Recchion – packaging |

## Referències

* ↑ Ciminelli, David. «R.E.M. Calls 'Collapse Into Now' Their Best Album in 20 Years» (en anglès). Billboard, 09-02-2011. [Consulta: 19 setembre 2020].
* ↑ «Out of Time» (en anglès). RIAA. [Consulta: 7 setembre 2020].
* ↑ «REM > Albums» (en anglès). OfficialCharts.com. [Consulta: 7 setembre 2020].
* ↑ «REM > Out of Time» (en anglès). BPI. [Consulta: 7 setembre 2020].